Diari Oficial de la Generalitat Valenciana


Sumari del DOGV 1949, del 25-01-1993 (1993/826955)

RESOLUCIÓ de 13 de novembre de 1992, del Conseller d'Obres Públiques, Urbanisme i Transports, per la qual aprova amb caràcter definitiu la modificació puntual número 11 relativa a la unitat d'actuació número 42 del Pla General d'Ordenació Urbana del municipi d'Elda (Alacant).
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1949

Data del DOGV
:   25-01-1993

Secció del DOGV
:   ALTRES DISPOSICIONS

Número del document
:   1993/826955


Data del document
:   13-11-1992

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 13 de novembre de 1992, del Conseller d'Obres Públiques, Urbanisme i Transports, per la qual aprova amb caràcter definitiu la modificació puntual número 11, relativa a la unitat d'actuació número 42 del Pla General d'Ordenació Urbana del municipi d'Elda (Alacant).  
Vist l?expedient relatiu a la modificació puntual número 11, en la unitat d'actuació número 42, del Pla General d'Ordenació Urbana del municipi d'Elda (Alacant).  
Antecedents  
Primer  
L'Ajuntament d'Elda en la sessió plenària de 30 de juliol de 1992 n'acordà l'aprovació provisional, després d'haver complert els tràmits d'aprovació inicial i exposició pública mitjançant els anuncis apareguts en el BOP, BOE i en un dels diaris de major difusió provincial.  
Segon  
La documentació està integrada per una memòria i per estudis complementaris, plànols d'informació i d'ordenació.  
Tercer  
L'objecte d'aquesta modificació és l'eliminació de la unitat d'actuació número 42 del Pla General d'Ordenació Urbana i el canvi de qualificació del terreny destinat a equipament sòcio- cultural, complementari, que passa a ser equipament sòcio- cultural amb la consideració de sistema general, que s'obtindrà mitjançant expropiació, i es mantenen la totalitat dels paràmetres relatius a edificabilitat i superfícies destinades a ús públic i a aprofitament privat.  
La modificació, la justifiquen el vertader caràcter de sistema general de l?equipament previst, i també la urgència en la seua obtenció. Respecte del sòl d'aprofitament privat, si bé queda exclòs de la cessió obligatòria i gratuïta dels terrenys que ara es classifiquen com a sistema general, queda subjecte al sistema de gestió previst en el vigent Pla General Municipal d'Ordenació d'Elda per al sòl urbà no inclòs en unitats d'execució, i caldrà obtenir mitjançant reparcel·lació voluntària els terrenys necessaris per a aconseguir el límit edificable que té reconegut.  
Quart  
En l'expedient hi ha informes favorables de la Comissió Territorial d'Urbanisme d'Alacant i de la diputació provincial de 16 i 21 d'octubre de 1992, respectivament, als quals ens remetem per a la claredat i concisió de la resolució.  
Fonaments Jurídics  
Primer  
La tramitació es considera correcta d'acord amb l'article 114 per remissió del 128.1 del text refós de 1992 i els articles 125 a 130 del Reglament de Planejament, per remissió del 161.1 del mateix text legal.  
Segon  
La documentació es considera completa d'acord amb l'article 72.4 del text refós de 1992 i amb els articles 37 al 42 del Reglament de Planejament, i suficient tenint en compte els objectius i continguts de la modificació plantejada.  
Tercer  
L'objecte de la modificació i de les determinacions en què es plasma s'estimen justificades i correctes, i no comporten l'augment del volum edificable ni una zonificació diferent d'espais lliures i de zones verdes.  
Quart  
El Conseller d'Obres Públiques, Urbanisme i Transports és competent per a l'adopció d'aquesta resolució, en virtut del que disposa l'article 118.3.c) del text refós de la Llei del Sòl vigent, de 26 de juny de 1992, en relació amb l'article 3.2 del Reglament dels Organs Urbanístics de la Generalitat Valenciana, aprovat pel Decret 137/1990, de 30 de juliol, del Consell de la Generalitat Valenciana.  
Vistos els preceptes legals esmentats i la resta de legislació aplicable, a proposta de l'Ajuntament d'Elda, d'acord amb el dictamen de la Comissió Territorial d'Urbanisme d'Alacant, resolc:  
Aprovar amb caràcter definitiu la modificació puntual número 11, relativa a la unitat d'actuació número 42 del Pla General d'Ordenació Urbana del municipi d'Elda (Alacant).  
Contra aquesta resolució, que no esgota la via administrativa, es pot interposar un recurs de reposició davant aquest conseller en el termini d'un mes, comptador des de l?endemà de la publicació de la resolució. Posteriorment es podrà presentar recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana. Aquest últim recurs s'haurà d'interposar en el termini de dos mesos des de la publicació de la resolució del recurs de reposició si aquesta fos expressa, o en el termini d'un any des de la data d'interposició de l?esmentat recurs de reposició si no fos motiu de resolució. Tot això sense perjudici de la interposició de qualsevol altre recurs que es considere procedent.  
València, 13 de novembre de 1992.- El Conseller d'Obres Públiques, Urbanisme i Transports: Eugenio Burriel de Orueta.